Kolmessa eri lehdessä, Poker Magazine-, Pokeri- ja Card Player, julkaistiin vuonna 2007-2009 lukuisia ulkomaisten rahapelien mainoksia.

Lehtiä julkaisi kaksi yhtiötä, joiden hallituksen puheenjohtajana toimi aikuisviihde- ja pokerialalta tunnettu Timo Korppi.

"Pelit Suomessa"

(artikkeli jatkuu alla)

(artikkeli jatkuu alla)

Hovioikeus totesi, että rahapeliyhtiöiden internetissä järjestämät rahapelit oli toimeenpantu Suomessa, kun niihin osallistuminen oli ollut mahdollista Suomesta käsin ja kun pelejä oli Suomessa aktiivisesti markkinoitu julkaisemalla mainoksia Suomessa ilmestyneissä lehdissä.

Hovioikeus katsoi kielletyksi myös epäsuoran ja ns. brändimainonnan, jolla pyrittiin saamaan näkyvyyttä ulkomaisille netissä pelattaville rahapeleille.

Näillä yrityksillä ei ollut lupaa arpajaisten järjestämiseen Suomessa. Suomessa rahapelejä saavat järjestää vain Raha-automaattiyhdistys, Veikkaus ja Fintoto.

Sakkoja ja korvauksia

Hovioikeuden mukaan sillä ei ollut merkitystä, että arpajaislain pykälät olivat vastaajan mielestä vaikeaselkoisia tai että mainoksia oli julkaistu muissakin lehdissä. Mainosten julkaiseminen ei myöskään ollut EU-lainsäädännön kautta sallittua.